ਸ਼ੋਭੋਨਾ ਸ਼ਰਮਾ
ਸ਼ੋਭੋਨਾ ਸ਼ਰਮਾ (ਅੰਗ੍ਰੇਜ਼ੀ: Shobhona Sharma; ਜਨਮ 5 ਫਰਵਰੀ 1953) ਟਾਟਾ ਇੰਸਟੀਚਿਊਟ ਆਫ ਫੰਡਾਮੈਂਟਲ ਰਿਸਰਚ, ਮੁੰਬਈ ਵਿੱਚ ਇਮਯੂਨੋਲੋਜੀ, ਮੋਲੀਕਿਊਲਰ ਬਾਇਓਲੋਜੀ, ਅਤੇ ਬਾਇਓਕੈਮਿਸਟਰੀ ਵਿੱਚ ਮਾਹਰ ਇੱਕ ਪ੍ਰੋਫੈਸਰ ਹੈ। ਉਹ ਜੀਵ ਵਿਗਿਆਨ ਵਿਭਾਗ ਦੀ ਚੇਅਰਪਰਸਨ ਵੀ ਹੈ। ਉਹ ਇੰਡੀਅਨ ਅਕੈਡਮੀ ਆਫ਼ ਸਾਇੰਸਜ਼ ਅਤੇ ਇੰਡੀਅਨ ਨੈਸ਼ਨਲ ਸਾਇੰਸ ਅਕੈਡਮੀ ਦੀ ਫੈਲੋ ਹੈ।

ਅਰੰਭ ਦਾ ਜੀਵਨ 
ਸ਼ੋਭੋਨਾ ਸ਼ਰਮਾ (ਨੀ ਬੈਨਰਜੀ) ਦਾ ਜਨਮ ਕਲਕੱਤਾ ਤੋਂ ਬੰਗਾਲੀ ਮਾਪਿਆਂ ਦੇ ਘਰ ਹੋਇਆ ਸੀ। ਉਸਨੇ ਆਪਣੀ ਸਕੂਲੀ ਪੜ੍ਹਾਈ ਲੇਡੀ ਇਰਵਿਨ ਸਕੂਲ, ਨਵੀਂ ਦਿੱਲੀ ਤੋਂ ਪੂਰੀ ਕੀਤੀ। ਉਸਨੇ ਮਿਰਾਂਡਾ ਹਾਊਸ, ਦਿੱਲੀ ਵਿੱਚ ਕੈਮਿਸਟਰੀ ਵਿੱਚ ਆਪਣੀ ਅੰਡਰਗਰੈਜੂਏਟ ਪੜ੍ਹਾਈ ਕੀਤੀ ਅਤੇ 1975 ਵਿੱਚ ਦਿੱਲੀ ਯੂਨੀਵਰਸਿਟੀ ਤੋਂ ਆਪਣੀ ਮਾਸਟਰ ਡਿਗਰੀ ਪ੍ਰਾਪਤ ਕੀਤੀ। ਉਹ ਟਾਟਾ ਇੰਸਟੀਚਿਊਟ ਆਫ ਫੰਡਾਮੈਂਟਲ ਰਿਸਰਚ ਵਿੱਚ ਡਾਕਟਰੇਟ ਪ੍ਰੋਗਰਾਮ ਵਿੱਚ ਸ਼ਾਮਲ ਹੋਈ। ਉਸਨੇ ਆਪਣੀ ਮੁਹਾਰਤ ਵਜੋਂ ਅਣੂ ਜੀਵ ਵਿਗਿਆਨ ਨੂੰ ਚੁਣਿਆ। ਇਸ ਸਮੇਂ ਦੌਰਾਨ ਸ਼ਰਮਾ ਦੀ ਮੁਲਾਕਾਤ ਸਾਲਿਡ-ਸਟੇਟ ਇਲੈਕਟ੍ਰੋਨਿਕਸ ਵਿੱਚ ਪੜ੍ਹ ਰਹੇ ਇੱਕ ਸਾਥੀ ਡਾਕਟਰੇਟ ਵਿਦਿਆਰਥੀ ਨਾਲ ਹੋਈ ਅਤੇ ਬਾਅਦ ਵਿੱਚ ਉਨ੍ਹਾਂ ਨੇ ਵਿਆਹ ਕਰਵਾ ਲਿਆ।

ਕੈਰੀਅਰ 
ਆਪਣੀ ਪੀ.ਐੱਚ.ਡੀ. ਪੂਰੀ ਕਰਨ ਤੋਂ ਬਾਅਦ, ਸ਼ਰਮਾ ਪੋਸਟ-ਡਾਕਟੋਰਲ ਫੈਲੋ ਦੇ ਤੌਰ 'ਤੇ ਨਿਊਯਾਰਕ ਯੂਨੀਵਰਸਿਟੀ ਮੈਡੀਕਲ ਸੈਂਟਰ ਵਿਖੇ ਮਲੇਰੀਆ ਨਾਲ ਸਬੰਧਤ ਵਿਸ਼ਿਆਂ ਦੀ ਖੋਜ ਕਰਨ ਲਈ ਚਲੀ ਗਈ। ਕੁਝ ਸਮੇਂ ਬਾਅਦ, ਜਦੋਂ ਉਸਦਾ ਪਤੀ ਉੱਤਰੀ ਕੈਰੋਲੀਨਾ ਵਿੱਚ ਰਿਸਰਚ ਟ੍ਰਾਈਐਂਗਲ ਪਾਰਕ ਵਿੱਚ ਨੌਕਰੀ 'ਤੇ ਸੀ, ਸ਼ਰਮਾ ਨੇ ਜਾਣ ਦਾ ਫੈਸਲਾ ਕੀਤਾ, ਅਤੇ ਆਪਣੇ ਸਲਾਹਕਾਰ ਦੀ ਮਦਦ ਨਾਲ ਉਸਨੇ ਡਿਊਕ ਯੂਨੀਵਰਸਿਟੀ ਵਿੱਚ ਇੱਕ ਖੋਜ ਸਥਿਤੀ ਲੱਭ ਲਈ। ਆਪਣੀ ਧੀ ਦੇ ਜਨਮ ਤੋਂ ਬਾਅਦ, ਸ਼ਰਮਾ ਅਤੇ ਉਸਦਾ ਪਤੀ ਭਾਰਤ ਵਾਪਸ ਚਲੇ ਗਏ - ਉਹ TIFR ਵਿੱਚ ਸ਼ਾਮਲ ਹੋ ਗਈ ਅਤੇ ਉਸਨੇ ਇੰਡੀਅਨ ਇੰਸਟੀਚਿਊਟ ਆਫ਼ ਟੈਕਨਾਲੋਜੀ, ਬੰਬਈ ਵਿੱਚ ਦਾਖਲਾ ਲਿਆ। 2003 ਵਿੱਚ ਸ਼ਰਮਾ ਨੂੰ ਇੰਡੀਅਨ ਅਕੈਡਮੀ ਆਫ ਸਾਇੰਸਿਜ਼ ਦਾ ਫੈਲੋ ਚੁਣਿਆ ਗਿਆ ਸੀ, ਅਤੇ 2014 ਵਿੱਚ ਉਹ ਇੰਡੀਅਨ ਨੈਸ਼ਨਲ ਸਾਇੰਸ ਅਕੈਡਮੀ ਦੀ ਫੈਲੋ ਚੁਣੀ ਗਈ ਸੀ।

ਸਨਮਾਨ ਅਤੇ ਪੁਰਸਕਾਰ 

 ਫੈਲੋ, ਇੰਡੀਅਨ ਅਕੈਡਮੀ ਆਫ ਸਾਇੰਸਿਜ਼
 ਫੈਲੋ, ਇੰਡੀਅਨ ਨੈਸ਼ਨਲ ਸਾਇੰਸ ਅਕੈਡਮੀ

ਹਵਾਲੇ 

ਜਨਮ 1953
ਜ਼ਿੰਦਾ ਲੋਕ